CELEX: 22008D0029
Language: hu
Date: 2008-03-14 00:00:00
Title: Az EGT Vegyes Bizottság 29/2008 határozata ( 2008. március 14. ) az EGT-megállapodás XIII. mellékletének (Közlekedés) módosításáról

10.7.2008   
            
            
               HU
            
            
               Az Európai Unió Hivatalos Lapja
            
            
               L 182/21
            
         
      AZ EGT VEGYES BIZOTTSÁG
   
   29/2008 határozata
   (2008. március 14.)
   az EGT-megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2008. február 1-jei 13/2008 EGT vegyes bizottsági határozat (1) módosította.
            
         
               (2)
            
            
               A mérőműszerekről szóló, 2006. december 20-i 2006/126/EK európai parlamenti és tanácsi irányelvet (2) (átdolgozott szöveg) bele kell foglalni a megállapodásba.
            
         
               (3)
            
            
               A 2006/126/EK határozat 2013. január 19-étől kezdődően hatályon kívül helyezi a megállapodásba foglalt 91/439/EGK tanácsi irányelvet (3), a 2. cikk (4) bekezdése kivételével, mely 2007. január 19-étől kezdődően hatályát veszti.
            
         
               (4)
            
            
               Ennélfogva a 91/439/EGK irányelv a megállapodás szerint 2013. január 19-étől kezdődően hatályát veszti,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a következőképpen módosul:
   
               1.
            
            
               A melléklet a 24e. pont (561/2006/EK európai parlamenti és tanácsi rendelet) után a következő ponttal egészül ki:
               
                           „24f.
                        
                        
                           
                              32006 L 0126: az Európai Parlament és a Tanács 2006. december 20-i 2006/126/EK irányelve a vezetői engedélyekről (átdolgozott szöveg) (HL L 403., 2006.12.30., 18. o.).
                        
                     E megállapodás alkalmazásában az irányelv rendelkezéseit a következő kiigazításokkal kell értelmezni:
               
                           a)
                        
                        
                           Az 1. cikk (1) bekezdésének második mondata helyébe a következő szöveg lép:
                           »Az EFTA-államok vezetői engedélyei tartalmazzák az engedélyt kiállító állam megkülönböztető jelzését. A megfelelő megkülönböztető jelek: IS (Izland), FL (Liechtenstein), N (Norvégia).«
                        
                     
                           b)
                        
                        
                           Amennyiben az Európai Gazdasági Térséghez új tagállamok csatlakoznak, Liechtenstein ötéves átmeneti időszakot élvez az 1. cikk (1) bekezdésében foglalt kötelezettségek alkalmazásáig, az I. melléklet 3. pontjának e) alpontjával összefüggésben.
                        
                     
                           c)
                        
                        
                           Az engedély 1. oldalára vonatkozóan az I. melléklet 3. pontja c) alpontjának bevezető mondata helyébe a következő szöveg lép:
                           »az engedélyt kiállító EFTA-állam megkülönböztető jelzése a közúti közlekedésről szóló, 1968. november 8-i ENSZ-megállapodás 37. cikke szerinti ellipszissel körbevéve (ugyanolyan háttérrel, mint a vezetői engedély); a megkülönböztető jelzések a következők:«
                        
                     
                           d)
                        
                        
                           Az engedély 1. oldalára vonatkozóan az I. melléklet 3. pontjának c) alpontja a következő szöveggel egészül ki:
                           »IS: Izland
                           FL: Liechtenstein
                           N: Norvégia;«
                        
                     
                           e)
                        
                        
                           Az engedély 1. oldalára vonatkozóan az I. melléklet 3. pont e) alpontjában az »Európai közösségi minta« szavak helyébe az »EGT-minta« lép.
                        
                     
                           f)
                        
                        
                           Az engedély 1. oldalára vonatkozóan az I. melléklet 3. pontjának e) alpontja a következő szöveggel egészül ki:
                           »Ökuskírteini
                           Førerkort/Førarkort;«
                        
                     
                           g)
                        
                        
                           Az engedély 1. oldalára vonatkozóan az I. melléklet 3. pontjában az f) alpont nem alkalmazandó.
                        
                     
                           h)
                        
                        
                           Az engedély 2. oldalára vonatkozóan az I. melléklet 3. pontjában, a b) alpont a »vagy izlandi vagy norvég« szöveggel egészül ki a »svéd« szót követően.”
                        
                     
         
               2.
            
            
               A 24a. pont (91/439/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32006 L 0126: az Európai Parlament és a Tanács 2006. december 20-i 2006/126/EK irányelve (átdolgozott szöveg) (HL L 403., 2006.12.30., 18. o.).”
                        
                     
         
               3.
            
            
               A 24a. pont szövegét (91/439/EGK tanácsi irányelv) 2013. január 19-i hatállyal el kell hagyni.
            
         2. cikk
   A 2006/126/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. március 15-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. március 14-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 154., 2008.6.12., 27. o.
   
   
      (2)  HL L 403., 2006.12.30., 18. o.
   
   
      (3)  HL L 237., 1991.8.24., 1. o.
   
   
      (4)  Alkotmányos követelmények fennállását jelezték.